РЕПУБЛИКА СРБИЈА

НАРОДНА СКУПШТИНА

01 Број 06-2/224-19

2. октобар 2019. године

Б е о г р а д

**З А П И С Н И К**

**ПРВЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2019. ГОДИНИ,**

**ОДРЖАНЕ 1. И 2. ОКТОБРА 2019. ГОДИНЕ**

Седница је почела у 10 часова и 10 минута интонирањем Химне Републике Србије.

Седници је председавала Маја Гојковић, председник Народне скупштине.

Председник је на основу службене евиденције о присутности народних посланика констатовала да седници присуствујe 106 народних посланика, а применом електронског система за гласање утврђено је да је у сали присутно 130 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе, Ђорђе Вукадиновић, заменик председника Посланичке групе Нова Србија - Покрет за спас Србије - од председника Владе, председника Републике и директора Канцеларије за Косово и Метохију, Милорад Мирчић, представник Посланичке групе Српска радикална странка - од председника Владе, председника Републике и Министарства спољних послова, Немања Радојевић, представник Посланичке групе „Странка модерне Србије“ - од министра унутрашњих послова, Маријан Ристичевић, заменик председника Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА - од Министарства унутрашњих послова, председника Владе, Министарства просвете, науке и технолошког развоја, Републичког јавног тужилаштва, Министарства правде и Министарства културе и информисања и Александар Марковић, представник Посланичке групе Српска напредна странка - од Министарства унутрашњих послова, Секретаријата за послове комуналне полиције и ректорке Београдског универзитета.

\*

\* \*

Народна скупштина је, сагласно члану 88. став 1. тачка 2. и ст. 3. и 4. Закона о избору народних посланика, на предлог Одбора за административно - буџетска и мандатно - имунитетска питања, констатовала да је престао мандат, пре истека времена на које је изабран, народном посланику Мирославу Лазанском, даном подношења оставке.

Сагласно Закону о избору народних посланика, извршиће се попуњавање упражњеног посланичког места у Народној скупштини.

\* \*

\*

Председник је обавестила да су јавили да ће одсуствовати народни посланици Милорад хаџи Стошић, проф. др Жарко Обрадовић и Снежана Пауновић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Душан Бајатовић, Александра Белачић, Горан Богдановић, Ненад Божић, Балша Божовић, Душан Борковић, Маја Виденовић, др Дијана Вукомановић, Наташа Вучковић, Горица Гајић, Миљан Дамјановић, Божидар Делић, Владимир Ђукановић, Марко Ђуришић, Зоран Живковић, Томислав Жигманов, Владан Заграђанин, Марко Зељуг, Енис Имамовић, Марија Јањушевић, Горан Јешић, Наташа Ст. Јовановић, Чедомир Јовановић, Драгомир Карић, Миланка Карић, Елвира Ковач, Ненад Константиновић, др Жарко Кораћ, мр Иван Костић, Мирко Крлић, Милан Лапчевић, Александра Малетић, Момчило Мандић, Весна Марјановић, Мирослав Маркићевић, Драган Марковић, Остоја Мијаиловић, Зоран Милекић, Ненад Милић, Радослав Милојичић, Драгољуб Мићуновић, Бранислав Михајловић, Љиљана Михајловић, Љупка Михајловска, Дејан Николић, Срђан Ного, Богдан Обрадовић, Бошко Обрадовић, Соња Павловић, Биљана Пантић Пиља, Душан Петровић, Мира Петровић, Зоран Радојичић, Саша Радуловић, др Санда Рашковић Ивић, Славиша Ристић, Бранка Стаменковић, Здравко Станковић, др Ана Стевановић, Звонимир Стевић, Мариника Тепић, Ана Караџић, Горан Ћирић, проф. др Јахја Фехратовић, Дубравка Филиповски, мр Горан Чабради, Александра Чабраја, Ненад Чанак, Гордана Чомић, проф. др Војислав Шешељ, Дејан Шулкић, Јован Јовановић, др Драган Весовић, Вера Пауновић, Душан Милисављевић, Александар Шешељ, Нада Костић и Војин Биљић.

Затим је Народна скупштина прешла на утврђивање дневног реда.

Изјашњавајући се о предлозима за допуну предложеног дневног реда, Народна скупштина није прихватила: предлоге народног посланика Немање Шаровића да се дневни ред седнице допуни тачкама - Предлог одлуке о образовању Анкетног одбора ради утврђивања чињеница у вези са убиством и политичком позадином убиства Зорана Ђинђића, који је поднео Народној скупштини 15. децембра 2016. године (након образложења народног посланика Немање Шаровића, од 149 присутних народних посланика, 14 је гласало за, а 135 није гласало) и Предлог одлуке о образовању Анкетног одбора ради утврђивања чињеница и околности у вези са притисцима на државне органе и кршење закона током избора за народне посланике у Народној скупштини одржаних 2016. године, који је поднео Народној скупштини 15. октобра 2018. године (након образложења народног посланика Немање Шаровића, од 150 присутних народних посланика, 11 је гласало за, а 139 није гласало), предлог народног посланика Божидара Делића да се дневни ред седнице допуни тачком - Предлог закона о правима бораца и породица погинулих и несталих бораца, који је поднео Народној скупштини 16. новембра 2017. године (од 151 присутног народног посланика, 11 је гласало за, а 140 није гласало), предлоге народног посланика Вјерице Радета да се дневни ред седнице допуни тачкама - Предлог закона о измени Породичног закона, који је поднела Народној скупштини 15. октобра 2018. године (након образложења народног посланика Вјерице Радета, од 152 присутна народна посланика, 15 је гласало за, а 137 није гласало) и Предлог закона о изменама и допунама Закона о избору народних посланика, који је поднела Народној скупштини 15. октобра 2018. године (након образложења народног посланика Вјерице Радета, од 150 присутних народних посланика, 17 је гласало за, а 133 нису гласала), предлог народног посланика Весне Николић Вукајловић да се дневни ред седнице допуни тачком - Предлог закона о стављању ван снаге Закона о раду, који је поднела Народној скупштини 15. октобра 2018. године (од 149 присутних народних посланика, 11 је гласало за, а 138 није гласало), предлог народног посланика Наташе Сп. Јовановић да се дневни ред седнице допуни тачком - Предлог закона о изменама Закона о држављанству Републике Србије, који је поднела Народној скупштини 15. октобра 2018. године (након образложења народног посланика Наташе Сп. Јовановић, од 150 присутних народних посланика, 14 је гласало за, а 136 није гласало), предлог народног посланика Ружице Николић да се дневни ред седнице допуни тачком - Предлог закона о изменама Закона о пресађивању људских органа, који је поднела Народној скупштини 15. октобра 2018. године (након образложења народног посланика Ружице Николић, од 151 присутног народног посланика, 12 је гласало за, а 139 није гласало), предлог народног посланика Филипа Стојановића да се дневни ред седнице допуни тачком - Предлог закона о допунама Закона о граничној контроли, који је поднео Народној скупштини 15. октобра 2018. године (након образложења народног посланика Филипа Стојановића, од 148 присутних народних посланика, 13 је гласало за, а 135 није гласало), предлог народног посланика Томислава Љубеновића да се дневни ред седнице допуни тачком - Предлог закона о изменама и допунама Закона о финансијској подршци породици са децом, који је поднео Народној скупштини 15. октобра 2018. године (након образложења народног посланика Томислава Љубеновића, од 149 присутних народних посланика, 14 је гласало за, а 135 није гласало), предлог народног посланика Дубравка Бојића да се дневни ред седнице допуни тачком - Предлог закона о допунама Закона о психоактивним контролисаним супстанцама, који је поднео Народној скупштини 15. октобра 2018. године (након образложења народног посланика Дубравка Бојића, од 148 присутних народних посланика, 12 је гласало за, а 136 није гласало), предлог народног посланика Зорана Деспотовића да се дневни ред седнице допуни тачком - Предлог закона о изменама Закона о подстицајима у пољопривреди и руралном развоју, који је поднео Народној скупштини 15. октобра 2018. године (након образложења народног посланика Зорана Деспотовића, од 148 присутних народних посланика, 15 је гласало за, а 133 нису гласала), предлог народног посланика Срета Перића да се дневни ред седнице допуни тачком - Предлог закона о стављању ван снаге Закона о извршењу и обезбеђењу, који је поднео Народној скупштини 15. октобра 2018. године (након образложења народног посланика Срета Перића, од 146 присутних народних посланика, 11 је гласао за, а 135 није гласало), предлоге народног посланика Николе Савића да се дневни ред седнице допуни тачкама - Предлог закона о изменама и допунама Закона о уџбеницима, који је поднео Народној скупштини 15. октобра 2018. године (након образложења народног посланика Николе Савића, од 144 присутна народна посланика, 12 је гласало за, а 132 нису гласала) и Предлог закона о изменама и допунама Закона о безбедности саобраћаја на путевима, који је поднео Народној скупштини 28. марта 2019. године (након образложења народног посланика Николе Савића, од 144 присутна народна посланика, 10 је гласало за, а 134 нису гласала), предлог народног посланика Мирославе Станковић Ђуричић да се дневни ред седнице допуни тачком - Предлог закона о изменама и допунама Закона о биомедицински потпомогнутој оплодњи, који је поднела Народној скупштини 14. марта 2019. године (након образложења народног посланика Мирославе Станковић Ђуричић, од 143 присутна народна посланика, 12 је гласало за, а 131 није гласао), предлоге народног посланика Зорана Живковића да се дневни ред седнице допуни тачкама: Предлог закона о допуни Закона о избору народних посланика, који је поднео Народној скупштини 16. августа 2016. године (од 142 присутна народна посланика, 142 нису гласала), Предлог закона о планирању и уређeњу простора и насеља, који је поднео Народној скупштини 16. августа 2016. године (од 142 присутна народна посланика, 142 нису гласала), Предлог резолуције Народне скупштине о признању и осуди геноцида над Јерменима почињеном у Османском царству у периоду од 1915. до 1922. године, који је поднео Народној скупштини 16. августа 2016. године (од 142 присутна народна посланика, један је гласао за, а 141 није гласао), Предлог закона о допунама Закона о високом образовању, који је поднео Народној скупштини 15. октобра 2018. године (од 141 присутног народног посланика, 141 није гласао),Предлог одлуке о образовању Анкетног одбора ради утврђивања чињеница и околности које су довеле до незаконитог одузимања дозволе за рад Акционарског друштва за осигурање „Таково осигурање“, Крагујевац, који је поднео Народној скупштини 13. јула 2017. године (од 139 присутних народних посланика, 139 није гласало),Предлог закона о допуни Закона о Влади, који је поднео Народној скупштини 25. јула 2016. године (од 139 присутних народних посланика, 139 није гласало), Предлог закона о измени Закона о финансирању политичких активности, који је поднео Народној скупштини 16. августа 2016. године(од 139 присутних народних посланика, 139 није гласало), Предлог закона о допуни Закона о избору председника Републике, који је поднео Народној скупштини 1. новембра 2016. године (од 139 присутних народних посланика, 139 није гласало),Предлог закона о допуни Закона о избору народних посланика, који је поднео Народној скупштини 12. јануара 2017. године (од 139 присутних народних посланика, 139 није гласало) и Предлог закона о измени Закона о раду, који је поднео Народној скупштини 9. децембра 2016. године (од 140 присутних народних посланика, 140 није гласало), предлоге народног посланика Маријана Ристичевића да се дневни ред седнице допуни тачкама: Предлог одлуке о образовању Анкетног одбора Народне скупштине Републике Србије ради утврђивања чињеницa и околности везаних за пословање кабловских оператера, емитовања прекограничних канала, емитовање домаћих реклама у садржајима прекограничних канала и осталих неправилности везаних са електронске медије и кабловске оператере које контролишу Драган Ђилас, Драган Шолак и Дејвид Петреус, који је поднео Народној скупштини 12. априла 2019. године (од 140 присутних народних посланика, 140 није гласало),Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за посете Народној скупштини Републике Србије одређених екстремистичких организација и појединаца, који је поднео Народној скупштини 27. марта 2018. године (од 140 присутних народних посланика, један је гласао за, а 139 није гласало) иПредлог одлуке о образовању Анкетног одбора Народне скупштине Републике Србије ради утврђивања чињеница и околности везаних за проглашење лажне државе Косово, утицаја који је на то имало мишљење Међународног суда правде, те поводом тога одговорности бившег министра иностраних послова Вука Јеремића, који је поднео Народној скупштини 27. марта 2018. године (од 140 присутних народних посланика, три су гласала за, а 137 није гласало), предлог народног посланика Ђорђа Комленског да се дневни ред седнице допуни тачком - Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 10. маја 2019. године (након образложења народног посланика Ђорђа Комленског, од 140 присутних народних посланика, шест је гласало за, а 134 нису гласала), предлоге народног посланика Ђорђа Вукадиновића да се дневни ред седнице допуни тачкама: Предлог закона о изменама и допунама Закона о производњи и промету наоружања и војне опреме,који је поднео Народној скупштини 27. септембра 2018. године (након образложења народног посланика Ђорђа Вукадиновића, од 139 присутних народних посланика, два су гласала за, а 137 није гласало), Предлог закона о измени Закона о пресађивању људских органа, који је поднео Народној скупштини 27. септембра 2018. године (од 138 присутних народних посланика, два су гласала за, а 136 није гласало) и Предлог одлуке о образовању Анкетног одбора ради утврђивања чињеница и околности убиства господина Оливера Ивановића, председника Грађанске иницијативе „Србија, демократија, правда“ почињеног у Косовској Митровици дана 16. јануара 2018. године, који су Народној скупштини поднели народни посланици др Санда Рашковић Ивић, др Дијана Вукомановић, Ђорђе Вукадиновић и Славиша Ристић 5. марта 2018. године (након образложења народног посланика Ђорђа Вукадиновића, од 142 присутна народна посланика, три су гласала за, а 139 није гласало), предлог народног посланика Александра Стевановића да се дневни ред седнице допуни тачком - Предлог закона о измени Кривичног законика, који је поднео Народној скупштини 16. октобра 2018. године (након образложења народног посланика Александра Стевановића, од 144 присутна народна посланика, три су гласала за, а 141 није гласао),предлоге народног посланика Татјане Мацура да се дневни ред седнице допуни тачкама - Предлог закона о изменама и допунама Закона о финансијској подршци породици са децом, који су Народној скупштини поднели народни посланици Татјана Мацура, Владимир Ђурић, Александар Стевановић, Љупка Михајловска и Ненад Божић 25. септембра 2018. године (након образложења народног посланика Татјане Мацура, од 143 присутна народна посланика, 12 је гласало за, а 131 није гласао) и Предлог закона о изменама и допунама Закона о референдуму и народној иницијативи, који су Народној скупштини поднели народни посланици Татјана Мацура, Владимир Ђурић, Александар Стевановић, Љупка Михајловска и Ненад Божић 17. августа 2018. године (након образложења народног посланика Татјане Мацура, од 145 присутних народних посланика, пет је гласало за, 140 није гласало) ипредлог народног посланика проф. др Миладина Шеварлића да се дневни ред седнице допуни тачком - Предлог декларације о генетички модификованим организмима (ГМО) и производима од ГМО, који је поднео Народној скупштини 5. маја 2017. године (након образложења народног посланика проф. др Миладина Шеварлића, од 146 присутних народних посланика, три су гласала за, а 143 нису гласала).

Народна скупштина је, већином гласова (од 148 присутних народних посланика, 130 је гласало за, нико против, два су се уздржала а 16 није гласало), утврдила дневни ред Прве седнице Другог редовног заседања Народне скупштине Републике Србије у 2019. години, у целини:

Тако утврђени дневни ред је следећи:

1. **Разматрање Редовног годишњег извештаја Повереника за заштиту равноправности за 2018. годину,** који је поднео Повереник за заштиту равноправности (број 02-467/19 од 15. марта 2019. године), **са Предлогом закључка Одбора за људска и мањинска права и равноправност полова од 10. септембра 2019. године**
2. **Предлог одлуке о измени Одлуке о избору чланова Комисије за истрагу последица НАТО бомбардовања 1999. године по здравље грађана Србије, као и утицај на животну средину, са посебним освртом на последице које је оставила употреба пројектила са осиромашеним уранијумом,** који је поднео народни посланик доц. др Дарко Лакетић (број 02-2316/19 од 10. септембра 2019. године).

Сагласно члану 90. став 1. Пословника Народне скупштине председник је обавестила да је позвана да седници присуствује Бранкица Јанковић, Повереник за заштиту равноправности.

Затим је Народна скупштина прешла на рад по утврђеном дневном реду, односно на **јединствени претрес o 1. тачки дневног реда - РАЗМАТРАЊУ РЕДОВНОГ ГОДИШЊЕГ ИЗВЕШТАЈА ПОВЕРЕНИКА ЗА ЗАШТИТУ РАВНОПРАВНОСТИ ЗА 2018. ГОДИНУ, СА ПРЕДЛОГОМ ЗАКЉУЧКА ОДБОРА ЗА ЉУДСКА И МАЊИНСКА ПРАВА И РАВНОПРАВНОСТ ПОЛОВА ОД 10. СЕПТЕМБРА 2019. ГОДИНЕ**

Председник Народне скупштине је, сагласно чл. 192, 193. и 238. став 4. Пословника, отворила јединствени претрес о Редовном годишњем извештају Повереника за заштиту равноправности за 2018. годину, са Предлогом закључка Одбора за људска и мањинска права и равноправност полова од 10. септембра 2019. године.

Уводно излагање поднеле су представници предлагача Бранкица Јанковић, Повереник за заштиту равноправности и народни посланик Јасмина Каранац, председник Одбора за људска и мањинска права и равноправност полова.

У јединственом претресу учествовали су народни посланици: Бојан Торбица, представник Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА (након чега је председавајући проф. др Владимир Маринковић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова), Марија Јевђић, представник Посланичке групе Јединствена Србија, Марјана Мараш, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Вјерица Радета, заменик председника Посланичке групе Српска радикална странка, Наташа Михаиловић Вацић, представник Посланичке групе Социјалдемократска партија Србије и Татјана Мацура, председник Посланичке групе „Странка модерне Србије“ (након чега је председавајући Ђорђе Милићевић, потпредседник Народне скупштине, одредио паузу од једног часа).

После паузе, седница је настављена у 15 часова и 10 минута.

У наставку јединственог претреса учествовали су народни посланици: Јелена Жарић Ковачевић, представник Посланичке групе Српска напредна странка (након чијег излагања се за реч јавила представник предлагача Бранкица Јанковић, а затим су се, наизменично, за реплику и реч јавиле народни посланик Вјерица Радета и представник предлагача Бранкица Јанковић), др Предраг Јеленковић, др Весна Ивковић, Милетић Михајловић, проф. др Миладин Шеварлић, прим. др Бранимир Ранчић, др Даница Буквић, Драгана Костић, Стефана Миладиновић, Милија Милетић, Јелена Вујић Обрадовић, Немања Шаровић, Срето Перић, Љиљана Малушић, Ружица Николић, Студенка Ковачевић, Миланка Јевтовић Вукојичић и Милан Љубић, као и представник предлагача Бранкица Јанковић, Повереник за заштиту равноправности.

Затим је председавајући Верољуб Арсић, потпредседник Народне скупштине, на основу члана 98. став 4. Пословника, закључио јединствени претрес (након чега је народни посланик Вјерица Радета указала на повреду члана 107. Пословника, а председавајући је дао објашњење).

**2. тачка дневног реда - ПРЕДЛОГ ОДЛУКЕ О ИЗМЕНИ ОДЛУКЕ О ИЗБОРУ ЧЛАНОВА КОМИСИЈЕ ЗА ИСТРАГУ ПОСЛЕДИЦА НАТО БОМБАРДОВАЊА 1999. ГОДИНЕ ПО ЗДРАВЉЕ ГРАЂАНА СРБИЈЕ, КАО И УТИЦАЈ НА ЖИВОТНУ СРЕДИНУ, СА ПОСЕБНИМ ОСВРТОМ НА ПОСЛЕДИЦЕ КОЈЕ ЈЕ ОСТАВИЛА УПОТРЕБА ПРОЈЕКТИЛА СА ОСИРОМАШЕНИМ УРАНИЈУМОМ**

Председавајући Верољуб Арсић, потпредседник Народне скупштине, сагласно члану 192. став 3. Пословника, отворио је јединствени претрес о Предлогу одлуке.

Предлог одлуке образложио је предлагач - народни посланик доц. др Дарко Лакетић.

У јединственом претресу о Предлогу одлуке, учествовали су народни посланици: Никола Савић, представник Посланичке групе Српска радикална странка, др Данијела Стојадиновић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Бојан Торбица, представник Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА, Милован Дрецун, представник Посланичке групе Српска напредна странка, проф. др Миладин Шеварлић, Дубравко Бојић, Милија Милетић, Борка Грубор, Зоран Деспотовић, Ружица Николић, Жарко Богатиновић, проф. др Марко Атлагић и Никола Савић, представник Посланичке групе Српска радикална странка.

Затим је председавајући Верољуб Арсић, потпредседник Народне скупштине, на основу члана 98. став 4. Пословника, закључио јединствени претрес о Предлогу одлуке.

Председавајући је, сагласно члану 87. став 5. Пословника Народне скупштине, одредио среду, 2. октобар 2019. године, са почетком у 9 часова и 45 минута, као Дан за гласање о тачкама дневног реда Прве седнице Другог редовног заседања Народне скупштине Републике Србије у 2019. години.

Првог дана рада, седница је завршена у 20 часова и 5 минута.

**Други дан рада - 2. октобар 2019. године**

Седница је почела у 9 часова и 55 минута.

Седници је председавала Маја Гојковић, председник Народне скупштине Републике Србије.

Председник је, на основу службене евиденције о присутности народних посланика, констатовала да седници присуствују 72 народна посланика, а применом електронског система за гласање утврђено је да је у сали присутно 129 народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Обавестили су да ће одсуствовати народни посланици проф. др Жарко Обрадовић и Снежана Пауновић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Александра Белачић, Горан Богдановић, Ненад Божић, Балша Божовић, Душан Борковић, Маја Виденовић, др Дијана Вукомановић, Наташа Вучковић, Горица Гајић, Младен Грујић, Миљан Дамјановић, Владимир Ђукановић, Марко Ђуришић, Зоран Живковић, Томислав Жигманов, Владан Заграђанин, др Муамер Зукорлић, Марија Јањушевић, Горан Јешић, Наташа Ст. Јовановић, Чедомир Јовановић, Драгомир Карић, Миланка Карић, Елвира Ковач, Ненад Константиновић, др Жарко Кораћ, мр Иван Костић, Момчило Мандић, Весна Марјановић, Мирослав Маркићевић, Татјана Мацура, Остоја Мијаиловић, Зоран Милекић, Ненад Милић, Радослав Милојичић, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Дејан Николић, Срђан Ного, Богдан Обрадовић, Бошко Обрадовић, Соња Павловић, Биљана Пантић Пиља, Душан Петровић, Мира Петровић, Зоран Радојичић, Саша Радуловић, др Санда Рашковић Ивић, Славиша Ристић, Бранка Стаменковић, Здравко Станковић, др Ана Стевановић, Звонимир Стевић, хаџи Милорад Стошић, Мариника Тепић, Ана Караџић, Горан Ћирић, Дубравка Филиповски, Фатмир Хасани, мр Горан Чабради, Александра Чабраја, Ненад Чанак, Гордана Чомић, проф. др Војислав Шешељ, Дејан Шулкић, Јован Јовановић, др Драган Весовић, Вера Пауновић, Душан Милисављевић, Ружица Николић, Александар Шешељ, Нада Костић и Војин Биљић.

Затим је Народна скупштина прешла на одлучивање о предлозима аката из тачака 1. и 2. дневног реда седнице.

**1. тачка дневног реда - РАЗМАТРАЊЕ РЕДОВНОГ ГОДИШЊЕГ ИЗВЕШТАЈА ПОВЕРЕНИКА ЗА ЗАШТИТУ РАВНОПРАВНОСТИ ЗА 2018. ГОДИНУ, СА ПРЕДЛОГОМ ЗАКЉУЧКА ОДБОРА ЗА ЉУДСКА И МАЊИНСКА ПРАВА И РАВНОПРАВНОСТ ПОЛОВА ОД 10. СЕПТЕМБРА 2019. ГОДИНЕ**

Народна скупштина је, једногласно (од 129 присутних народних посланика, 129 је гласало за), усвојила Предлог закључка поводом разматрања Редовног годишњег извештаја Повереника за заштиту равноправности за 2018. годину, који је поднео Одбор за људска и мањинска права и равноправност полова 10. септембра 2019. године.

**2. тачка дневног реда - ПРЕДЛОГ ОДЛУКЕ О ИЗМЕНИ ОДЛУКЕ О ИЗБОРУ ЧЛАНОВА КОМИСИЈЕ ЗА ИСТРАГУ ПОСЛЕДИЦА НАТО БОМБАРДОВАЊА 1999. ГОДИНЕ ПО ЗДРАВЉЕ ГРАЂАНА СРБИЈЕ, КАО И УТИЦАЈ НА ЖИВОТНУ СРЕДИНУ, СА ПОСЕБНИМ ОСВРТОМ НА ПОСЛЕДИЦЕ КОЈЕ ЈЕ ОСТАВИЛА УПОТРЕБА ПРОЈЕКТИЛА СА ОСИРОМАШЕНИМ УРАНИЈУМОМ**

Народна скупштина је, већином гласова свих народних посланика (од 130 присутних народних посланика, 129 је гласало за, а један није гласао), усвојила Предлог одлуке о измени Одлуке о избору чланова Комисије за истрагу последица НАТО бомбардовања 1999. године по здравље грађана Србије, као и утицај на животну средину, са посебним освртом на последице које је оставила употреба пројектила са осиромашеним уранијумом, у целини.

Пошто је Народна скупштина обавила разматрање и одлучивање о тачкама дневног реда седнице, председник Народне скупштине је, сагласно члану 102. Пословника, закључила Прву седницу Другог редовног заседања Народне скупштине Републике Србије у 2019. години.

Седница је закључена у 10,00 часова.

ГЕНЕРАЛНИ СЕКРЕТАР ПРЕДСЕДНИК

 Срђан Смиљанић Маја Гојковић